মো. আবু জাফর সিদ্দিকী

মো. আবু জাফর সিদ্দিকী বাংলাদেশ সুপ্রিম কোর্টের আপিল বিভাগের একজন বিচারক ছিলেন।

 জীবনের প্রথমার্ধ 

আবু জাফর সিদ্দিকী ১৯৫৯ সালের ২ জানুয়ারি কুষ্টিয়া জেলার মিরপুর উপজেলাধীন আটিগ্রামে জন্মগ্রহণ করেন। তিনি রাজশাহী বিশ্ববিদ্যালয় থেকে আইন বিষয়ে স্নাতক ও স্নাতকোত্তর সম্পন্ন করেছেন।

 কর্মজীবন 

আবু জাফর সিদ্দিকী ১৯৮৫ সালে জেলা আদালতের আইনজীবী হন। ১৯৯৮ সালে, আবু জাফর সিদ্দিকী বাংলাদেশ সুপ্রিম কোর্টের হাইকোর্ট বিভাগের আইনজীবী হন। ২০১০ সালের ১৮ এপ্রিল, আবু জাফর সিদ্দিকী হাইকোর্ট বিভাগের অতিরিক্ত বিচারপতি হিসাবে নিযুক্ত হন। ২০১২ সালের এপ্রিলে আবু জাফর সিদ্দিকীকে  হাইকোর্ট বিভাগের স্থায়ী বিচারপতি করা হয়

২০১৭ সালের নভেম্বরে, আবু জাফর সিদ্দিকী, বিচারপতি মো. শওকত হোসেন ও বিচারপতি মোঃ নজরুল ইসলাম তালুকদার বিডিআর বিদ্রোহ মামলার একটি রায় দেন। রায়ে তিনি বলেন, বিদ্রোহীরা দেশ ও প্রধানমন্ত্রী শেখ হাসিনার সরকারকে অস্থিতিশীল করতে চেয়েছিল। পূর্বে একটি অস্ত্র মামলায় দোষী সাব্যস্ত উল্লেখ করে নিজাম হাজারীর সংসদীয় সদস্যপদকে চ্যালেঞ্জ করে করা একটি পিটিশনের জবাবে ২০১৮ সালের ১ মার্চ, একটি শুনানিতে আবু জাফর সিদ্দিকী নিজাম হাজারীর সংসদীয় সদস্যপদকে বৈধ বলে ঘোষণা করেন যখন।

২০২০ সালের মার্চ মাসে, আবু জাফর সিদ্দিকী ও বিচারপতি এএসএম আব্দুল মবিন ২০১৫ সালে বাংলাদেশের ইঞ্জিনিয়ার্স ইনস্টিটিউশনে বাংলাদেশের স্বাধীনতা যুদ্ধে মৃত্যুর সংখ্যা নিয়ে প্রশ্ন তোলায় নড়াইল জেলায় দায়ের করা একটি মানহানির মামলায় সাবেক প্রধানমন্ত্রী খালেদা জিয়াকে স্থায়ী জামিন দেন। পরে বাংলাদেশ সরকারের আপত্তিতে একই দিনে তারা জামিন প্রত্যাহার করে নেন। জামিন মঞ্জুর দুই ঘণ্টা স্থায়ী ছিল।

২০২১ সালের জুনে, আবু জাফর সিদ্দিকী ও বিচারপতি কে এম হাফিজুল আলম হাইকোর্ট বিভাগের জামিন আদেশ জালিয়াতির জন্য দুই আইনজীবীসহ চারজনকে গ্রেপ্তারের নির্দেশ দেন। তিনি তার অনেক সহকর্মীকে পাশ কাটিয়ে ২০২২ সালের ডিসেম্বরে হাইকোর্ট বিভাগ থেকে আপিল বিভাগে পদোন্নতি পান। ১০ আগস্ট ২০২৪ তারিখে তিনি বৈষম্যবিরোধী ছাত্র আন্দোলনের দাবীর প্রেক্ষিতে পদত্যাগ করেন।

 ব্যক্তিগত জীবন 

আবু জাফর সিদ্দিকীর ছেলে, মো. জুম্মন সিদ্দিকী, বাংলাদেশ বার কাউন্সিলের পরীক্ষায় একাধিকবার ফেল করলেও সুপ্রিম কোর্টে আইনজীবীদের অনুশীলনের অনুমতি দেওয়া গেজেটে তার নাম ছিল। সুপ্রিম কোর্টের বিচারপতি তারিক উল হাকিম ও বিচারপতি মোঃ ইকবাল কবির উক্ত নোটিশ স্থগিত করে তার নাম গেজেটে কেন তালিকাভুক্ত করা হয়েছে তা জানতে চান। ঢাকা ছাড়াও তিনি কুষ্টিয়ার আড়ুয়াপাড়ার ১নং মসজিদবাড়ী লেনে বসবাস করেণ।

 তথ্যসূত্র 

বিষয়শ্রেণী:২১শ শতাব্দীর বাংলাদেশী আইনজীবী
বিষয়শ্রেণী:বাংলাদেশ সুপ্রীম কোর্টের বিচারপতি
বিষয়শ্রেণী:২০শ শতাব্দীর বাংলাদেশী আইনজীবী
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কুষ্টিয়ার আইনজীবী
বিষয়শ্রেণী:মিরপুর উপজেলার ব্যক্তি
বিষয়শ্রেণী:২১শ শতাব্দীর বাংলাদেশী বিচারক
বিষয়শ্রেণী:আড়ুয়াপাড়া, কুষ্টিয়ার ব্যক্তি